ANDREW WOMMACK EVANKELIUMIN ÄÄRELLÄ
USKO SAANEESI 29/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan pitkää opetussarjaani aiheesta Usko saaneesi.
Ensi kerralla aiheeseen liittyvät materiaalit ovat saatavana -
viimeistä kertaa television kautta, joten kannattaa tilata ne.
Aiheesta on saatavana kirja, CD:itä ja DVD:itä sekä 300-sivuinen työkirja -
jossa on kaikki kirjan materiaali järjestettynä niin, -
että voit pitää siitä raamattutunteja ja pyhäkoulun opetuksia.
Mukana tulee kuusi CD-levyä, joilta voit tulostaa kysymyksiä, -
joihin opettamasi ihmiset voivat sitten vastata.
Jotkut käyttävät sitä myös opiskellakseen asiaa itse, -
mutta se on ensisijaisesti suunniteltu muiden opettamiseen.
Ensi kerralla materiaalit ovat siis vielä saatavana tv:n kautta.
Tämä opetus muuttaa elämäsi.
Olen puhunut Matteuksen luvusta 17, jossa Jeesuksen opetuslapset -
eivät pystyneet parantamaan poikaa, joka kärsi kohtauksista.
He kysyivät Jeesukselta syytä, ja Hän vastasi: "Epäuskon tähden", -
ei: "Vähäisen uskonne tähden". Tästä käsitteestä olen puhunut.
Useimmat eivät tiedosta epäuskon haitallisia seurauksia, -
vaan kuvittelevat tarvitsevansa suuremman ja vahvemman uskon.
Jeesus ei sanonut niin. Epäonnistuminen johtui epäuskosta.
Epäusko on ongelma, -
ja meidän on rajoitettava sen pääsyä elämäämme.
Jakeen Matt. 17:20 sanoma on se, että ongelma on epäuskomme.
Jae 21 "Tämä laji ei lähde muulla kuin rukouksella ja paastolla."
En vastusta mitään raamatun- käännöstä, mutta on pakko mainita, -
että NIV-käännös on tässä hakoteillä. Se kääntää jakeen 20 niin, -
että ongelma olisi vähäinen usko, vaikka puhe on selvästi epäuskosta, -
ja kaiken huipuksi siinä ei edes ole jaetta Matt. 17:21.
En tiedä, millä perusteella se on jätetty pois, sillä se on tärkeä.
Jeesus sanoi: "Tämä laji ei lähde muulla kuin rukouksella ja paastolla."
Mikä laji? Perinteisesti on ajateltu, että kyse on tietynlaisesta demonista.
Pojassa oli paha henki, joka aiheutti hänelle kohtauksia.
Luimme saman kertomuksen Markuksen luvusta 9.
Poika kaatui maahan, ja hänen suustaan tuli vaahtoa.
Kohtaus lienee muistuttanut epileptistä kohtausta.
Olen nähnyt sellaisia joskus. Tässä ei puhuta demoneista.
Ei ole demoneita, jotka lähtisivät vain rukouksella ja paastolla.
Sanotaan, että joidenkin demonien voittaminen on tämän vuoksi vaikeaa.
Et tule kohtaamaan demonia, -
jonka karkottamiseen ei riittäisi usko Jeesuksen nimeen.
Muuta ei tarvita. Ja vaikka sellainen demoni ilmaantuisi, -
paastoamisesi ja rukouksesi eivät auta asiassa yhtään.
Jakeen puheenaihe on epäusko, ei paha henki.
Tämä epäuskon laji ei lähde kuin paastolla ja rukouksella.
Paasto ja rukous eivät vaikuta paholaiseen eivätkä Jumalaan.
Ne vaikuttavat sinun epäuskoosi.
Joku ihmettelee, kuinka paasto ja rukous vaikuttavat siihen.
Viime jaksossa puhuin siitä, että epäusko tulee meihin -
Jumalan Sanan vastaisten sanojen ja ajatusten kautta.
Usko tulee kuulemisesta ja kuule- minen Kristuksen sanan kautta.
Epäusko syntyy Jumalan Sanan vastaisten asioiden kuulemisesta.
Elämme yhteiskunnassa, jossa meitä pommitetaan epäuskolla.
Kuulemme jatkuvasti asioita, jotka ovat Raamatun vastaisia.
Ne ovat kielteisiä ja pelokkaita. Törmäämme niihin kaiken aikaa.
Meidän on irrottauduttava niistä. Paastoaminen ei ole pelkästään -
ruuasta kieltäytymistä. Voit paastota informaatiotulvasta.
Voit pitää uutispaastoa tai jättää väliin lempisarjasi, -
joka opettaa sinulle himoa, vihaa, kateutta ja muuta sellaista.
Paasto on irrottautumista näistä epäuskon lähteistä.
Jos haluat nähdä uskosi toimivan, et voi antaa epäilyn ja epäuskon, -
jotka maailma heittää yllesi, -
kiinnittyä sinuun ja painaa sinua koko elämän ajan.
Jos haluat todella menestyä, sinun on keskityttävä Jumalaan niin, -
että irrottaudut näistä teistä, -
joita saatana käyttää päästäkseen elämääsi.
Se tapahtuu keskittymällä Jumalaan paaston ja rukouksen kautta.
Paasto ja rukous keskittävät huomiosi Jumalaan -
ja siirtävät sen pois maailman asioista, jotka tuovat mukanaan epäuskoa.
Tiesitkö, että jos rukoilet niin, että olet yhteydessä Jumalaan, -
puhut Jumalalle, jota et voi nähdä, -
ja kuuntelet Jumalaa, jota et voi korvillasi kuulla.
Voit kuitenkin nähdä ja kuulla Hänen puhuvan sydämellesi.
Niinpä rukoillessasi keskityt näkymättömään, et näkyväiseen.
Yksi suurimmista ongelmista, joita ihmiset kohtaavat -
rukoillessaan paranemista on se, että heti sanottuaan uskovansa, -
että ovat parantuneet Jeesuksen haavojen hinnalla, -
harjoitettuaan uskoaan ja sanottuaan aamenen, -
he tutkivat kehoaan. Onko kasvain vielä olemassa? Tuntuuko kipu yhä?
He keskittyvät pelkkään luonnolliseen todellisuuteen.
Jakeet Mark. 11:12―21 kuvaavat tätä asiaa hyvin.
Niissä Jeesus kirosi viikunapuun. Sitten Hän käveli pois ja unohti asian.
Vasta vuorokauden kuluttua viikunapuu alkoi kuihtua, -
mutta se kuihtui juuresta käsin.
Sen juuret kuihtuivat saman tien, mutta se ei näkynyt heti ulospäin.
Samoin kun pyydät Jumalaa parantamaan, voi mennä hetki, -
ennen kuin hengen maailmassa tapahtunut tulee näkyväksi.
Jos keskityt pelkkään fyysiseen todellisuuteen -
etkä harjaannuta itseäsi uskomaan ja ymmärtämään, -
että Jumala liikkuu hengen maailmassa ja kestää jonkin aikaa -
ennen kuin Jumalan toiminta ilmenee fyysisessä maailmassa.
Jos et keskity siihen, käy niin, että ellet rukoiltuasi -
näe tai tunne heti mitään, ajattelet, ettei Jumala tehnytkään mitään.
Epäuskon ajatukset vyöryvät ylitsesi.
Jos taas vietät paljon aikaa rukoillen näkymätöntä Jumalaa -
ja kuunnellen Jumalaa, jonka puhetta et kuule korvillasi, -
harjoitat itseäsi huomaamaan, ettei tämä maailma ole kaikki.
Myös näkymättömässä hengen maailmassa tapahtuu jotain.
Rukous auttaa tässä. Jos vietät kaiken aikasi -
lukien ja kuunnellen luonnollisen maailman asioita -
ja keskityt vain aistihavaintoihisi, et Jumalan puheeseen sydämellesi, -
luonnollinen todellisuus, joka puhuu sinulle epäuskoa, hallitsee sinua.
Silloin pieni uskosi ei koskaan pääse toimimaan kunnolla.
Epäusko ja epäily, jotka tulevat elämääsi, kun olet tekemisissä -
ihmisten kanssa, jotka pilkkaavat Jumalaa, tekee uskosi tyhjäksi.
Pääset sen yli rukouksen avulla, mutta et uskonnollisen rukouksen.
Ei riitä, että toistat sanoja, sinun pitää olla yhteydessä Jumalaan.
Kerrot Hänelle kuulumisesi ja kuuntelet Hänen Sanansa puhetta.
Silloin opit, että Hän on todellinen, todellisempi kuin näkemäsi asiat.
Jumala on todellisempi näkymättömässä maailmassa -
kuin kaikki näkyvän maailman asiat.
Jos vietät aikaa rukouksessa ja yhteydessä Jumalaan, -
voit vastustaa ihmisiä, jotka sanovat, ettei paranemisesta ole todisteita.
Voit sanoa, että puhuit Jumalalle -
ja Jumala vastasi. Sinulla on todisteita, joita lääkäreillä ei ole.
Rukoilen, että Jumala auttaa sinua ymmärtämään tämän.
Meidän on vietettävä aikaa Jumalan kanssa, jotta Hänen puheensa -
olisi meille todellisempaa kuin se, -
mitä lääkärimme, asianajajamme tai muut arvostelijamme sanovat.
Jumala Sana on todellisempaa kuin mikään fyysisen maailman asia.
Ajan viettäminen rukouksessa vähentää epäuskoa.
Se poistaa hallintavallan luonnollisen maailman asioilta, -
jotka näyttävät olevan ristiriidassa Jumalan lupausten kanssa.
Jeesus puhui myös paastosta.
Kuten sanoin, paastota voi muustakin kuin ruuasta, kuten ylellisyyksistä.
Paaston tarkoitus on vain kiinnittää huomiosi Jumalaan -
luonnollisten asioiden sijasta.
Kun Jeesus oli paastonnut 40 päivää ja paholainen kiusasi Häntä sanoen, -
että Hän voisi muuttaa kiven leiväksi, -
Jeesus vastasi: "Kirjoitettu on: 'Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee'."
Voit päästä siihen pisteeseen, ettet saa voimaa vain leivästä, -
vaan Jumalan Sanakin voi vahvistaa sinua.
Tiedän, että tämä on outoa monille, koska useimmat eivät paastoa, -
mutta on mahdollista saada fyysistä voimaa Jumalan Sanasta.
Snl. 17:22 "Terveydeksi on iloinen sydän".
Useimmat pitävät fyysisen kehon erillään hengellisistä vaikutuksista.
He katsovat kehon toimintaa pelkästään fyysisestä näkökulmasta -
ja ajattelevat, että se pysyy kunnossa ruokavalion ja liikunnan avulla.
Toki nekin vaikuttavat, mutta siihen vaikuttaa jokin muukin.
"Terveydeksi on iloinen sydän".
Iloisuus vaikuttaa kehoosi ja immuunijärjestelmääsi.
"...mutta murtunut mieli kuivuttaa luut."
Pahantuulisuus ja kateus aiheuttavat luusto-ongelmia.
Jos kunnioitat vanhempiasi, elät pitkään maan päällä.
Kunnioitus on hyvästä, kapina ei.
1. Sam. 15:23 "tottelemattomuus on taikuuden syntiä".
Kapina avaa saatanalle oven sydämeesi, ja se vaikuttaa sinuun.
Nykyajan ihmiset eivät tiedosta hengellistä todellisuutta -
ja hengellisten asioiden vaikutusta kehoon, mutta niillä on vaikutusta.
Jos paastoat ja käännät huomiosi pois pelkistä fyysisistä asioista -
ja pelkistä luonnollisten asioiden vaikutuksista itseesi, -
huomaat hengen maailman olemassaolon, sanot kehollesi, -
ettet elä vain luonnollisista asioista vaan myös Jumalasta -
ja kiellät itsesi, vähennät sen luonnollisen epäuskon vaikutusta, -
johon törmäämme koko ajan.
Jeesus siis puhui "tästä epäuskon lajista", ei tietynlaisesta demonista.
Seuraava luokittelu on omasta päästäni, mutta puhun lyhyesti.
Voit tutkia asiaa Raamatusta.
Uskon, että on olemassa kolmenlaista epäuskoa.
On luonnollista epäuskoa, joka tulee yksinkertaisesti...
Aloitankin toisesta päästä.
On olemassa tietämättömyyden aiheuttamaa epäuskoa.
Kaikki eivät tiedä, mitä Sana sanoo. Usko syntyy Sanan kuulemisesta.
Jos et tunne Raamattua, sinulla ei tietenkään ole uskoa.
Sinulla on sen sijaan epäuskoa.
Jos sinulle ei ole kerrottu Hengen kasteesta ja kielillä puhumisesta, -
et saa niitä, koska voidaksesi saada ne sinun on uskottava.
Jos et tiedä niistä, jäät ilman. Totuus on lääke tietämättömyyteen.
Joh. 8:32 "tulette tuntemaan totuuden, ja totuus on tekevä teidät vapaiksi".
Jos joku ei ole kuullut totuutta Pyhän Hengen kasteesta, -
hänelle voi opettaa siitä. Hän voittaa tietämättömyytensä, -
joka esti häntä saamasta tätä suurta Jumalan lahjaa -
ja voi ottaa sen vastaan.
Tätä kutsun tietämättömyydestä johtuvaksi epäuskoksi.
Sitten on toinen epäuskon laji, -
jossa uskomme väärin, koska meitä on opetettu väärin.
Kasvoin ryhmässä, jonka mukaan Hengen kaste, kielillä puhuminen -
ja Apostolien teoissa tapahtuneet ihmeet eivät olleet enää meitä varten.
En siis ollut tietämätön niistä, mutta olin saanut väärää tietoa.
Tämä laji on vaikeampi voittaa kuin tietämättömyydestä johtuva epäusko.
Se on kuin taulu, jolle on jo kirjoitettu.
Väärä tieto on pyyhittävä pois ennen kuin taululle voi kirjoittaa.
Prosessi on vaikeampi, mutta lääke on edelleen sama.
Voit kertoa, miten asiat oikeasti ovat, ja jos ihminen pyyhkii väärän tiedon, -
hän voi ottaa vastaan uuden tiedon, Jumalan Sanan totuuden.
Silloin usko tulee, epäusko poistuu ja totuus vapauttaa hänet.
Lääke tietämättömyydestä johtuvaan epäuskoon -
ja väärään asiaan uskomiseen on siis totuuden opettaminen.
On vielä kolmas epäuskon laji, jota kutsun luonnolliseksi epäuskoksi.
Se ei johdu tietämättömyydestä eikä väärästä opetuksesta, -
vaan se johtuu niistä asioista, joita luonnostamme näemme.
Matteuksen luvussa 17 ja Markuksen luvussa 9 kerrotaan, -
että kun poika tuotiin Jeesuksen luo, -
hän kaatui ja hänen suustaan tuli vaahtoa. Hän sai kohtauksen.
En tiedä, oletteko koskaan nähneet epilepsiakohtausta.
Minä olen. Lukiossa lauloin kuorossa.
Esiinnyimme aamunavauksessa, kun edessäni seisova tyttö -
sai epilepsiakohtauksen. Hän kääntyi minuun päin ja puri kieltään.
Hänen suustaan tuli vaahtoa, ja hän vapisi ja kaatui syliini.
Pelästyin puolikuoliaaksi. En ollut koskaan nähnyt mitään sellaista.
Kun tuo poika tuotiin Jeesuksen luo, hän sai vastaavan kohtauksen.
Opetuslapset näkivät sen. He olivat käskeneet demonin lähteä, -
mutta asiat näyttivät olevan entistä huonommin.
Kun Jeesus ajoi riivaajia ihmisistä, nämä usein kaatuivat maahan -
ja näyttivät kuolleilta. Demonit huusivat ja tekivät vaikka mitä.
Tilanne ei näyttänyt parantuneen vaan pikemminkin huonontuneen.
Uskon, että se on paholaisen tapa toimia tullessaan ulos ihmisestä.
Hän yrittää viimeisillä voimillaan -
pelotella sinua, jotta toimisit epäuskossa ja kieltäisit uskosi, -
eikä hänen tarvitsisi lähteä. Asioiden näennäinen huononeminen -
on minusta hyvä merkki. Paholainen on nostettu pintaan.
Hän käyttää kaiken, mitä hänellä oli varastossa -
tulevien vuosien varalle ja heittää sen kasvoillesi, -
jotta joutuisit epäuskon valtaan. Hänet on pakotettu esiin varjoista, -
ja hän toimii viimeisillä voimillaan. Tämän voi nähdä positiivisesti.
Uskon, että opetuslapset näkivät pojan tilanteen -
olevan päinvastainen kuin mihin he uskoivat, ja heidän uskonsa horjui.
Se oli luonnollista epäuskoa. He käskivät demonia poistumaan, -
mutta se näytti vahvemmalta kuin ennen. Tämä aiheutti epäuskoa.
Miten pääsee eroon epäuskosta, joka johtuu siitä, -
että rukousvastauksen sijaan saakin päinvastaisen tuloksen?
Rukouksen ja paaston avulla, kieltämällä itsensä ja aistinsa -
ja päättämällä toimia niiden sijaan Jumalan Sanan mukaan.
Fyysinen todellisuus ei ole kaikki. On myös hengellinen todellisuus.
Näyttipä tilanne miltä vain, tiedän, mitä Raamattu sanoo.
Jos teet tämän paaston avulla, kiellät itsesi.
Jos sitten rukoilet jotakin, eikä kehosi reagoi heti, -
voit nuhdella sitä ja käskeä kipua lähtemään.
Jos et ole koskaan paastonnut, kehosi voi ikään kuin vastata: -
"Kuka sinä olet sanomaan, ettet luota pelkkiin tuntemuksiisi?
Et ole aikoihin hallinnut minua.
Minä sanon sinulle, mitä ja kuinka paljon sinä syöt."
Useimpien meistä tarvitsee vain katsoa peiliin nähdäkseen, -
että ruokahalumme hallitsee meitä.
Jos käsket kehoasi tottelemaan, se ikään kuin vastaa sinulle: -
"Et ole hallinnut minua vuosiin. En ota käskyjä vastaan sinulta."
Jos paastoat, kehosi kapinoi ensin ja väittää kuolevansa ilman ruokaa.
Jos se väittää kuolevansa päivässä, sanot sille, että paastoat kaksi päivää.
Jos et lannistu, kehosi lopulta hiljenee ja ymmärtää, -
että ainoa tapa selvitä on alistua hallintaasi.
Kun sitten tutkit Raamattua ja keskityt Jumalaan, -
se tuottaa kehoosi fyysistä voimaa.
Paaston toisena tai kolmantena päivänä näläntunne on kadonnut.
Voit saada kehosi alistumaan.
Monien mielestä se ei onnistu, mutta he eivät ole kokeilleet.
Kehoa voi harjoittaa. Kun sitten sanot, että se on parantunut -
etkä anna kivun hallita itseäsi, keho muistaa saamansa opetuksen.
On olemassa muutakin kuin fyysinen todellisuus.
Keho alistuu, ja huomaat voittaneesi aistihavainnoista johtuvan -
luonnollisen epäuskon.
ANDREW WOMMACK -UUTISIA
Sain MS-tautidiagnoosin yli 20 vuotta sitten.
En pystynyt hallitsemaan käsiäni enkä jalkojani.
Pelkäsin joka päivä, että äiti kuolisi. Se oli todella rankkaa.
Minulla alkoi olla avuton olo.
On todella turhauttavaa, kun ei pysty korjaamaan jotakin.
Andrew sanoi sen niin selvästi. Se vapautti minut.
Paranisin sitä mukaa, kun soveltaisin Sanaa elämääni.
Paranisin pikku hiljaa. Se sopi minulle, sillä tiesin parantuneeni.
Koko tarinan voit katsoa sivuiltamme www.awmi.net
Investoi Andrewin työhön tänään.
Tule mukaan tämän kesän raamattukonferenssiimme -
uusiin tiloihimme Woodland Parkiin. Monet haluavat nähdä ne, -
mutta lisäksi meillä on kokouksia aamulla ja illalla. Siitä tulee upeaa.
Monet raamattukoulumme opettajat opettavat, -
ja ylistyksestä vastaavat Charlie ja Jill LeBlanc sekä CBC:n ryhmä.
Perjantai-iltapäivällä aamukokousten jälkeen -
pidämme grillijuhlan ja juhlimme kansallispäivää.
Lapsille on kaikenlaista kivaa kuten pomppulinnoja.
Itsenäisyyspäivän juhlista tulee hienot, -
puhumattakaan grillijuhlista.
Varmista siis paikkasi jo nyt.
Konferenssista tulee hieno. Ruudulla on lisätietoja.
Tule mukaan uusiin tiloihimme Coloradon Woodland Parkiin.
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan kuudes osa käsittelee sitä, että ongelma on epäuskomme.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia -
johonkin näistä Gospel Truth -kiertueen tapahtumista: -
Heinäkuussa hän on Pohjois- Carolinassa, Washingtonissa, -
New Yorkissa ja Oklahomassa.
Elokuussa hän on Oklahomassa, Kansasissa ja Floridassa.
Lisätietoja tapahtumista alueellasi saat nettisivuiltamme.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
Suomennos: Anni Lähteenmäki